หนูเป็นประจำเดือนวันที่ 23 ก.ย ถึง 26 ก.ย หลังจากนั้น วันที่ 9 ต.ค มีเลือดออกกระปิดกระปอยค่ะ มีอาการหน่วงท้องน้อย อยากทราบว่า สาเหตุอะไรได้บ้างค่ะ สามารถตั้งครรภ์ได้รึป่าว คะ
สวัสดีค่ะ หากประจำเดือนมาวันที่ 23 ก.ย.-26 ก.ย. และมีเลือดออกมาอีกในวันที่ 9 ต.ค. เลือดดังกล่าว อาจเป็น1. หากมีเพศสัมพันธ์ อาจเกิดจากภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น ทั้งนี้ ประจำเดือนที่มาในวันที่ 23 ก.ย. อาจไม่ใช่ประจำเดือนจริงๆ ก็ได้2. เป็นเลือดออกช่วงไข่ตก ซึ่งจะเกิดในช่วงกึ่งกลางของรอบเดือน โดยเลือดที่ออกจะมีปริมาณเพียงเล็กน้อยเท่านั้น และมาเพียงแค่ 1 วัน และในบางราย อาจมีอาการปวดท้องน้อยร่วมด้วยได้3. มีมดลูกอักเสบหรืออุ้งเชิงกรานอักเสบ แต่มักจะมีตกขาวที่ผิดปกติร่วมด้วย และมีปวดท้องน้อย อาจมีไข้ อ่อนเพลีย4. ผลข้างเคียงจากการใช้ยาฮอร์โมนชนิดต่างๆ เช่น ยาเม็ดคุมกำเนิด ยาฉีดคุมกำเนิด รวมถึงยาสตรี สมุนไพรต่างๆ อาหารเสริม เป็นต้น5. มีโรคต่างๆ ของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูก มะเร็งเยื่อบุโพรงมดลูก มะเร็งปากมดลูก เป็นต้นในเบื้องต้น หากเลือดออกเกิน 2 วัน อาจลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีเลือดออกมานานกว่า 7 วัน หรือมีเลือดออกกะปริดกะปรอยอีกเรื่อยๆ หรือมีปวดท้องน้อย แนะนำควรไปพบสูติ-นรีแพทย์เพื่อตรวจหาสาเหตุค่ะ